தயோ அனிசோல்

தயோ அனிசோல் (Thioanisole) என்பது CH3SC6H5.  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மம் கரிமக் கரைப்பான்களில் கரைகிறது. இதுவோர் எளிய ஆல்கைல்-அரைல் தயோ ஈதரும் ஆகும். பெயரிலிருந்தே இச்சேர்மம் ஒரு கந்தகம் ஒத்த வரிசை தயோ ஈதர் சேர்மம் என அறியமுடிகிறது. அனிசோலில் உள்ள ஆக்சிசன் மைய ஈதருக்குப் பதிலாக இங்கு கந்தக மையம் இடம்பெற்றுள்ளது.

தயோபீனாலை மெத்திலேற்றம் செய்து தயோ அனிசோல் தயாரிக்கலாம். 

 வினைகள் 

ஆல்கைல் இலித்தியம் வினைப்பொருள்கள் தயோ அனிசோலின் மெத்தில் குழுவில் புரோட்டான் நீக்கம் செய்து வலிமையான மின்னணு கவரியான C6H5SCH2Li  சேர்மத்தைக் கொடுக்கின்றன. அதிக எண்ணிக்கையில் அணைவுச் சங்கிலிகள் மற்றும் கட்டமைப்புகளை உருவாக்க இதை ஆல்கைலேற்றம் செய்யமுடியும். உறுதியாக விளையும் தயோ ஈதரை பல்வேறு வழிகளில் கையாளமுடியும் Bailey, Simon "Thioanisole" e-EROS Encyclopedia of Reagents for Organic Synthesis, 2001, John Wiley & Sons.  . 

ஓர் தனி ஆக்சிசன் அணுவைச் சேர்ப்பதன் வழியாக இதை ஆக்சிசனேற்றம் செய்யும்போது மெத்தில் பீனைல் சல்பாக்சைடு உருவாகிறது. டைமெத்தில்டையாக்சிரேன் போன்ற ஆக்சிகரணிகளை தரம் பார்க்க இவ்வினை பயனுள்ளதாக உள்ளது  அடுத்தடுத்த ஆக்சிசனேற்றங்களால் சல்போன் உருவாகிறது. 

 மேற்கோள்கள் 

பகுப்பு:பீனைல் சேர்மங்கள்
பகுப்பு:தயோயீத்தர்கள்